ઈસ્લામાબાદ: પાક. હસ્તકના કાશ્મીર (પીઓકે)માં ચાલતા આતંકી કેમ્પની ત્યાં જ વસતા લોકો હવે પોલ ખોલવા લાગ્યા છે. પીઓકેના વિવિધ ભાગોમાં ચાલતા આ આતંકી કેમ્પ વિરુદ્ધ આજે સ્થાનિક લોકો રસ્તા પર ઊતરી આવ્યા હતા અને તેની વિરુદ્ધ દેખાવો કર્યા હતા. પીઓકેમાં વસતા લોકોનું કહેવું છે કે અહીં ધમધમતા આતંકી કેમ્પના કારણે તેમની જિંદગી નરકાગાર થઈ ગઈ છે. મુઝફફરાબાદ, ગિલગિટ અને કોટલીમાં આતંકી કેમ્પ સામે દેખાવો કરી રહેલા સ્થાનિક લોકોએ ખુલ્લેઆમ પડકાર ફેંકતાં જણાવ્યું છે કે જો લશ્કર-એ-તોઈબાના જેહાદ્દી અને આતંકી કેમ્પ અહીંથી હટાવવામાં નહીં આવે તો અમને તેમની સામે કાર્યવાહી કરવાની ફરજ પડશે.